# PROIECTAREA DIDACTICA

**Proiectarea** presupune ansamblul operaţiilor de anticipare raţională şi sistematică a activităţii instructiv - educative, dobândind astfel caracter eficient. **A proiecta** înseamna a planifica, a anticipa, a prevedea cât mai exact desfăşurarea unei activităţi educative prin organizarea şi combinerea optimă a *obiectivelor,* *resurselor*, *strategiilor de predare-învățare*, a modalităţilor de *evaluare* și a *relaţiilor dintre acestea*.

**Etapele şi operaţiile proiectării didactice**

1. **Demers rațional:** Ce voi face ?

**Etapa:** *Formularea obiectivelor operaționale*

**Operații:**

-          Stabiliți precis ce va şti/ ce va şti să facă fiecare elev la sfârşitul activităţtii;

-          Verificati dacă ceea ce aţi stabilit este ceea ce trebuie realizat, confruntându-vă cu programele de învăţământ şi precizând performanţele minime aşteptate;

-          Verificaţi dacă obiectivele stabilite sunt realizabile în timpul pe care îl aveti la dispoziție.

**II.** **Demers rațional:** Cu ce voi face ?

**Etapa:** *Analiza resurselor*

**Operații:**

-          Stabiliți conținutul esențial al activității

-          Diferențiați instruirea în funcție de capacitățile de învățare existente în clasă.

-          Stabiliți sarcini de învățare „țintă” pentru fiecare obiectiv formulat.

-          Diferențiați sarcinile de învățare pentru nivelul minim de performanță.

III. **Demers rațional:** Cum voi face ?

**Etapa:** *Stabilirea strategiilor didactice*

**Operații:**

-          Regăsiți condițiile interne ale învățării (tipuri de învățare, tipuri de motivație)

-          Elaborați situații optime de învățare, combinând metodele și materialele pentru a amplifica eficacitatea lor didactică, oferind elevului „ocazii de învățare” a unor sarcini, cu ținta pe obiective.

IV. **Demers rațional:** Cum voi ști dacă s-a relizat ceea ce trebuia?

**Etapa:** *Elaborarea testelor de evaluare sumativă*

**Operații:**

-          Elaborați un test de evaluare a progresului învățării.

**NIVELURILE PROIECTARII DIDACTICE**

**I. Proiectarea „globala” sau macroproiectarea - realizată de organismele oficile specializate, la nivelul sistemului de învățământ.**

**II.                Proiectarea „eşalonata” sau microproiectarea realizată de fiecare cadru didactic.**

Didactica modernă structurează proiectarea realizată de cadrele didactice pe trei nivele:

-          Proiectarea anuală/semestrială

-          Proiectarea pe unități de învățare

-          Proiectul de lecție

**PROIECTAREA ANUALA**

**Proiectarea anuală** presupune oplanificare calendaristică, care asociază elemente ale programei (obiective de referință – conținuturi/ competențe – conținuturi) cu unități de timp, considerate de profesor ca fiind optime pe parcursul unui an scolar.

**Proiectarea anuală** consta în repartizarea numarului total de ore (numărul de ore pe saptămâna la *Limba și literatura română* la clasa X.... înmulțit cu numărul de săptămâni, conform structurii aprobate de minister; Ex.: 5 ore /sapt. x 35 sapt. = 175 ore, clasa a V-a) pe domeniile disciplinei (lectură, limbă, comunicare orală și scrisă – la gimnaziu; literatura, limbă și comunicare - la liceu) și pe tipuri de lecții (predare - învatare, recapitulare - sistematizare, evaluare) pentru cele două semestre. De obicei se realizeaza un tabel în care se regăsesc toate aceste date.

**Proiectarea calendaristică** orientativă este un document administrativ care asociază, într-un mod personalizat, elemente ale programei – obiective de referinţa/competente specifice, conţinuturi etc. – cu alocarea de timp considerat optim de către profesor pe parcursul unui an şcoar. Se realizează pentru fiecare semestru și constă în eșalonarea unităților de învățare pe săptămâni.

**Necesitatea proiectării anuale**

Prin planificarea anuală ne asigurăm că:

• putem parcurge materia în timpul alocat pentru anul şcolar respective;

• că avem în vedere toate CS din programa clasei respective;

• că parcurgem toate conţinuturile obligatorii;

• că parcursul pe care-l propunem este logic;

• că facem adaptările necesare pentru manualul şi clasa cu care lucrăm.

Planificarea are o valoare orientativă, pentru că stabileşte reperele importante ale unui an de studiu.Vei nota în rubrica *Observaţii* eventualele diferenţe ce apar în aplicarea planificării faţă de ceea ce ai gândit iniţial.

**Model**: Şcoala ........

Anul scolar.....

Disciplina .........

Clasa/Nr. de ore pe săptămînă

Manualul...............

|  |  |  |  |  |  |
| --- | --- | --- | --- | --- | --- |
| **Unitatea de învățare** | **Competențe specifice** | **Conținuturi** | **Numărul de ore alocate** | **Săptămâna** | **Observații** |
|  |  |  |  |  |  |

Explicaţii:

* unităţile de învăţare se stabilesc prin titluri (teme);
* competenţele specifice se iau din programa şcolară (de obicei se trec doar numerele acestora );
* conţinuturile suntextrase din lista de conţinuturi a programei;
* numărul de ore se stabileşte de profesor, în funcţie de nivelulde pregătire al elevilorclaseişi de experienţa didactică.

O planificare corect alcătuită va acoperi întreaga programă la nivel de competenţe specifice şi conţinuturi.

**Paşii urmăriţi de profesor în planificare sunt:**

- stabilirea unităţilor de învăţare, corespunzătoare temelor mari indicate în curriculum (dacă profesorul consideră că manualul oferă o bună structurare a unităţilor de învăţare, aceasta poate fi preluată);

- stabilirea succesiunii unităţilor de învăţare (profesorul poate schimba ordinea unităţilor de învăţare, având grijă ca acest lucru să nu afecteze logica internă a disciplinei sau demersul de la simplu spre complex; dacă profesorul consideră că manualul oferă o succesiune logică, acest pas poate fi eliminat);

- selectarea competenţelor specifice (CS) urmărite prin fiecare unitate de învăţare (profesorul trebuie să urmărească modul în care se pot atinge toate CS din programa respectivului an de studiu);

- selectarea conţinuturilor adecvate CS alese (profesorul trebuie să verifice măsura în care conţinuturile sunt adecvate CS alese şi să facă modificările - înlocuiri, adăugiri, eliminări - pe care le consideră necesare). Aceşti doi paşi, selectarea CS şi a conţinuturilor se pot face concomitent sau şi dinspre conţinuturi spre CS, după cum e mai la îndemână fiecăruia.

- corelarea conținuturilor fiecărei grupări tematice cu obiective de referință sau competențele specifice vizate; dacă tema vizeaza cel puțin un obiectiv de referință / o competență specifică pentru fiecare obiectiv cadru/competența generală, care sunt corelate prin programa la tematica respectivă, atunci acea temă poate constitui o unitate de învățare.

      - alocarea timpului considerat necesar pentru fiecare conținut în concordanță cu obiectivele de referință / competențele specifice vizate și cu numărul de ore alocat la disciplină/an scolar, prin planul cadru de învățământ. Numărul de ore/saptamana din trunchiul comun, la clasele de gimnaziu este acelasi, iar la clasele de liceu difera în functie de filiera și profilul liceului. Orele din *Curriculum* la decizia scolii se atribuie în funcție de situația concretă din școală (în urma consultărilor profesori-parinți, în funcție de capacitățile cognitive și interesele copiilor).